Par Latvijas Universitātes konkursa procedūras ar sarunām

**“Latvijas Universitātes Akadēmiskā centra Rakstu mājas būvprojekta izstrāde, autoruzraudzība un būvniecība”** (iepirkuma identifikācijas Nr.LU 2018/36)

Kandidātu atlases nolikumā noteikto prasību skaidrojumu

Latvijas Universitātes ACAP iepirkumu komisija 2018. gada 24. maijā no piegādātāja ir saņēmusi jautājumus un vienbalsīgi ir nolēmusi sniegt šādas atbildes:

|  |  |  |
| --- | --- | --- |
| **Nr.** | **Jautājums** | **Atbilde** |
| 1. | Nolikuma 3.1.8. punkta nosaka kandidātiem norādīt nolikuma 1. pielikumā visus apakšuzņēmējus un apakšuzņēmēja apakšuzņēmējus un tiem nododamās līguma daļas, ciktāl šī informācija ir pieejama. Iesniedzot piedāvājumu, šī informācija var tikt precizēta.  Lūdzam skaidrot, ko Pasūtītāja izpratnē nozīmē “var tikt precizēta”? Ņemot vērā, ka kandidātiem iepirkuma 1. posmā nav pieejama tik detalizēta informācija, lai aprēķinātu katram apakšuzņēmējam nododamo veicamo darbu apjomu procentuāli un naudas izteiksmē, lūdzam apstiprināt, ka kandidāts iepirkuma 1. posmā 1. pielikuma tabulā norāda informāciju 1., 2., 5. kolonnās, bet iepirkuma 2. posmā precizēs informāciju, aizpildot 3. kolonnu “Veicamo darbu apjoms %” un 4. kolonnu “Veicamo darbu apjoms EUR (bez PVN)”.  Ņemot vērā, ka iepirkuma sadalīts divās daļās un tik apjomīga iepirkuma norise var ieilgt, lūdzam apstiprināt, ka apakšuzņēmēju sarakstā norādītus apakšuzņēmējus kandidāts drīkstēs precizēt, nomainot tos pret līdzvērtīgiem, gadījumā, ja iepirkuma norises laikā apakšuzņēmēja saimnieciskās, finansiālās un tehniskās spējas pasliktināsies un tie atbilst iepirkuma izslēgšanas nosacījumiem. | Kandidāts iepirkuma 1. posmā nolikuma 1. pielikumā pievienotajā veidnē norāda informāciju par apakšuzņēmējiem, ciktāl tā ir pieejama (tai skaitā atsevišķas kolonnas atstājot neaizpildītas vai arī norādot indikatīvus lielumus (no-līdz)). Pasūtītājs nav noteicis prasību aizpildīt noteiktas tabulas kolonnas. Iepirkuma 2. posmā informācija par apakšuzņēmējiem var tikt precizēta jebkurā attiecīgās tabulas kolonnā norādītā informācija.  Atbilstoši Publisko iepirkumu likuma 42. panta septītās daļas noteikumiem kandidātam būs pienākums nomainīt apakšuzņēmēju, kura veicamo būvdarbu vērtība ir vismaz 10 procenti no kopējās būvdarbu līguma vērtības, ja Pasūtītājs izslēgšanas nosacījumu pārbaudes brīdī, t.i., pirms līguma slēgšanas tiesību piešķiršanas, konstatēs, ka tas atbilst kādam no attiecīgajiem izslēgšanas nosacījumiem. |
| 2. | Nolikuma 3.4.15. punktā Ceļu projektēšanas daļas vadītājam un autoruzraugam ir noteikta pieredze elektronisko sakaru sistēmu un tīklu projektēšanas daļas vadītāja pieredze. Lūdzam precizēt prasīto pieredzi. | Pasūtītājs nolikuma 3.4.15. punktā ir konstatējis tehnisku kļūdu, līdz ar to šajā punktā tiks veikti precizējumi, nosakot attiecīgajam speciālistam pieredzes prasību ceļu projektēšanas daļas vadītāja pienākumu izpildē. |
| 3. | Nolikuma punktos 3.4.7.-3.4.15. un 3.4.16.-3.4.22. projektēšanas un būvdarbu speciālistu pieredze par objektiem tiek prasīta par iepriekšējiem pieciem gadiem – 2013., 2014., 2015., 2016., 2017. un par 2018. gadu līdz pieteikumu iesniegšanas dienai. Izmaiņas būvniecības normatīvajos aktos, kas stājās spēkā ar 01.10.2014., ieviesa korekcijas būvniecībā pielietotajos terminos. Objektos, kuros būvprojektu (iepriekšējais formulējums – tehnisko projektu) izstrāde tika uzsākta līdz 01.10.2014., tika izmantoti termini “rekonstrukcija” un “renovācija”. Lūdzam apstiprināt, ka rekonstrukcijas un renovācijas objekti, kuri tika projektēti (būvvaldē saskaņots tehniskais projekts) un kuros būvdarbi tika veikti (objekts nodots ekspluatācijā), balstoties uz spēkā esošajiem būvnormatīviem līdz 01.10.2014., atbilst nolikuma 3.4.7.-3.4.15. un 3.4.16.-3.4.22. prasībām, izpildot norādītos tehniskos parametrus. | Apstiprinām, ka jautājumā norādītie objekti tiks uzskatīti par atbilstošiem nolikuma 3.4.7.-3.4.15. un 3.4.16.-3.4.22. punktu prasībām, ja tiek nodrošināta visu attiecīgo tehnisko parametru prasību izpilde. |